b'\n_START_ARTICLE_\nRoger Mason\n_START_SECTION_\nRani \xc5\xbeivot\n_START_PARAGRAPH_\nMason je poha\xc4\x91a srednju \xc5\xa1kolu Grace Episcopal Day School u Silver Springu i srednju \xc5\xa1kolu Sidwell Friends School u Kensingtonu. Kao igra\xc4\x8d prve godine na Sidwell Friends School izabran je za najkorisnijeg igra\xc4\x8da mom\xc4\x8dadi. Na drugoj godini prebacuje se u Our Lady of Good Counsel High School. Tiekom poha\xc4\x91anja Good Counsel High School ukupno je postigao 1 426 poena. U izboru ameri\xc4\x8dkih dnevnih novina The Washington Post izabran je u All-Metropolitan prvu petorku, a od dnevnih novina Montgomery Journal dobio je priznanje u All-Washington Catholic Athletic Conference i dr\xc5\xbeavnu mom\xc4\x8dad. Isto je tako dobio nagradu Mr. Basketball za najboljeg igra\xc4\x8da u okrugu Washingtona.\n_START_SECTION_\nSveu\xc4\x8dili\xc5\xa1te\n_START_PARAGRAPH_\nMason je poha\xc4\x91ao sveu\xc4\x8dili\xc5\xa1te Virginia. 2001. izabran je u tre\xc4\x87u petorku All-Atlantic Coast konferencije. Postavio je rekord po postotku uspje\xc5\xa1nosti slobodnih bacanja na sveu\xc4\x8dili\xc5\xa1tu Virginia (86.0%) i trenuta\xc4\x8dno je tre\xc4\x87i najuspje\xc5\xa1niji izvo\xc4\x91a\xc4\x8d slob. bacanja svih vremena u ACC konferenciji.\n_START_SECTION_\nNBA\n_START_PARAGRAPH_\nIzabran je kao trideseti izbor NBA drafta 2002. od strane Chicago Bullsa. U Bullsima je proveo sezonu 2002./03. i po\xc4\x8detak sezone 2003./04. (odigrao samo 3 utakmice), a onda je mjenjan u Toronto Raptorse. Nekoliko mjeseci kasnije otpu\xc5\xa1ten je iz kluba. Prije po\xc4\x8detka sezone 2007./08. potpisao je jednogodi\xc5\xa1nji ugovor s Washington Wizardsa i po\xc4\x8detkom sezone imao malu minuta\xc5\xbeu. Me\xc4\x91utim, ozljedama Gilberta Arenasa i Antonia Danielsa dobio je zna\xc4\x8dajniju ulogu u mom\xc4\x8dadi i postizao najbolje brojke u karijeri. Na kraju sezone napustio je klub i potpisao za San Antonio Spurse.25. prosinca 2008., Mason je svojom tricom na kraju utakmice protiv Phoenix Sunsa donio pobijedu Spursima, a tijekom utakmice zabio je samo sedam poena. Sezonu je zavr\xc5\xa1io s u\xc4\x8dincima karijere u poenima, skokovima i asistencijama. Odigrao je svih 82 utakmice regularnog dijela, a 71 utakmicu zapo\xc4\x8deo je u startnoj petorci. 10. kolovoza 2010. Mason je potpisao za New York Knickse.\n_START_SECTION_\nEuropa\n_START_PARAGRAPH_\nMason je u Europi proveo dvije godine. U sezoni 2004./05. igrao je za gr\xc4\x8dkog diva Olympiakosa, a sezonu kasnije za izraelski Hapoel Jeruzalem. Dok je igrao za Olympiakos u Euroligi je u prosjeku postizao 12.1 poen i 2.8 skokova po utakmici.'